Netværkskort – elevvejledning

Netværkskortet er en uddybning af punktet ’Mennesker og relationer’ fra Viften. Formålet er at identificere, hvilke personer i dit netværk, som du har de stærkeste relationer til, og som du derved nemmest kan søge hjælp hos.

Tegn dig selv i midten af netværkskortet. Placer derefter alle personerne fra Viften ind på kortet, idet du samtidig grupperer dem (familie, venner, kolleger mv) og angiver, hvor tætte de er på dig. Nærheden afgøres af hvor meget tid og hvor mange følelser, du investerer i en relation, og om dette er gengældt.



